L'alcalde de Sagunt es reunix amb el president i amb el vicepresident de la Diputació de València per a tractar el Pla d'Inversions de l'administració provincial
23 de setembre 2020

  

![](/media/mdpf4ael/60c_visita-del-alcalde-de-sagunto-a-la-diputacion-de-valencia.jpg)  
  

L'alcalde de Sagunt, Darío Moreno, s'ha reunit este matí amb el president de la Diputació de València, Toni Gaspar, i amb el vicepresident, Carlos Fernández Bielsa, per a començar a estudiar el Pla d'Inversions de la Diputació en la seua relació amb la ciutat de Sagunt.

  

El primer edil ha explicat que ha sigut una primera reunió de contacte per a parlar de les inversions que arribaran a partir de 2021, però que hi haurà més. Així mateix, ha valorat positivament que el president en persona i el vicepresident «**hagen mostrat interés en este tema, amb el que a partir d'ara continuarem treballant conjuntament per a poder traure eixes inversions que milloren la vida de la nostra ciutadania**».

  

Este Pla d'Inversions bianual es repartix entre tots els pobles i xicotetes ciutats de la província de València sobre la base d'un algorisme. El cas de les grans ciutats s'analitza d'una altra manera, en primer lloc, per a no distorsionar i evitar que eixes grans urbs com Sagunt acaparen una part major del pressupost del que correspondria, però d'altra banda també perquè la Diputació té interés a conéixer la complexitat de les grans ciutats i saber com les pot ajudar.

  

  

​

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-es-reunix-amb-el-president-i-amb-el-vicepresident-de-la-diputacio-de-valencia-per-a-tractar-el-pla-d-inversions-de-l-administracio-provincial/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-es-reunix-amb-el-president-i-amb-el-vicepresident-de-la-diputacio-de-valencia-per-a-tractar-el-pla-d-inversions-de-l-administracio-provincial/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-es-reunix-amb-el-president-i-amb-el-vicepresident-de-la-diputacio-de-valencia-per-a-tractar-el-pla-d-inversions-de-l-administracio-provincial/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-es-reunix-amb-el-president-i-amb-el-vicepresident-de-la-diputacio-de-valencia-per-a-tractar-el-pla-d-inversions-de-l-administracio-provincial/)